钦定古今图书集成/理学汇编/经籍典/第051卷 > 《王湜易学》 > 河图数
## 钦定古今图书集成/理学汇编/经籍典/第051卷 > 《王湜易学》 > 河图数

《河图》数谓戴九履一，左三右七，二与四为肩，六与八
为足，五为心腹，从横数之皆十五，所谓参伍以变，错
综其数也。列子曰：“九变者，究也，九复变而为一，自此
以往，巧历不能计，皆不出于九而已，故起于一而极
于九。然则河出图，洛出《书》，圣人则之，何也？”曰：有数可
推，圣人于是则之以画卦，非必拘其数而不变也。然
则天地数增九以为十。卦数减九以为八。岂圣人之
私智哉。皆自然之理而已。

### 朱震汉上易